VM i ishockey 2004 (kvinder)

VM i ishockey for kvinder 2004 var det 9. VM i ishockey for kvinder. Mesterskabet blev arrangeret af IIHF og afviklet i fire niveauer med i alt 27 landshold. Turneringerne blev afviklet på forskellige terminer i foråret 2004.

Verdensmesterskabet (9 hold) i Halifax og Dartmouth, Canada i perioden 30. marts – 6. april 2004.
1. division (6 hold) i Ventspils, Letland i perioden 14. – 20. marts 2004
2. division (6 hold) i Sterzing, Italien i perioden 14. – 20. marts 2004
3. division (6 hold) i Maribor, Slovenien i perioden 21. – 28. marts 2004

For ottende gang i træk vandt Canada kvindernes VM, mens USA for ottende gang i træk vandt sølv. Bronzemedaljerne blev vundet af Finland, der besejrede Sverige i bronzekampen.

Samlet rangering

VM 

Canada var VM-værtsland for fjerde gang. De fleste af kampene blev afviklet i Halifax, Nova Scotia. En af de indledende grupper og nedrykningsrunden blev dog spillet i nabobyen Dartmouth.

VM havde deltagelse af ni hold, fordi VM 2003 blev aflyst på grund af SARS-udbruddet. Derfor blev der ikke fundet en nedrykker fra VM til at erstatte oprykkeren fra 1. division. Til gengæld blev der dette år fundet to nedrykkere, så VM-feltet igen blev reduceret til otte hold fra næste VM.

I den indledende runde spillede holdene i tre grupper med tre hold. De tre gruppevindere gik videre til kvalifikationsrunden, hvor de i gruppe D spillede om de to pladser i finalen. De tre gruppetoere gik videre til kvalifikationsrundens gruppe E, hvor der blev spillet om én plads i bronzekampen mod treeren fra gruppe D. De tre gruppetreere gik videre til nedrykningsrunden, hvor de spillede om at undgå de to sidste pladser og nedrykning til 1. division.

Indledende runde 

De tre gruppevindere gik videre til kvalifikationsrundens gruppe D, de tre toere gik videre til kvalifikationsrundens gruppe E, mens de tre treere gik videre til nedrykningsrunden.

GRUPPE A i Halifax

GRUPPE B i Halifax

GRUPPE C i Dartmouth

Nedrykningsrunde 

De tre treere fra den indledende runde spillede om at undgå to nedrykningspladser til 1. division.

Dermed rykkede Schweiz og Japan ned i 1. division.

Kvalifikationsrunde 

I gruppe D spillede de tre gruppevindere om to pladser i VM-finalen, mens holdet, der sluttede på tredjepladsen måtte tage til takke med at spille bronzekamp mod vinderen af gruppe E, der bestod af de tre hold, der sluttede på andenpladserne i de indledende grupper.

GRUPPE D i Halifax

Dermed kvalificerede USA og Canada sig til finalen, og Sverige gik videre til bronzekampen.

GRUPPE E i Halifax

Dermed kvalificerede Finland sig til bronzekampen, mens Rusland og Tyskland sluttede som nr. 5 og 6.

Finaler

1. division 

VM i 1. division blev spillet den 14. – 20. marts 2004 i den lettiske by Ventspils. Turneringen havde deltagelse af seks hold, der spillede om én oprykningsplads til VM og to nedrykningspladser til 2. division.

Kasakhstan rykkede op i den bedste række til VM 2005, mens Norge og Nordkorea rykkede ned i 2. division. De blev erstattet af Schweiz og Japan, der rykkede ned fra VM, mens Danmark rykkede op fra 2. division.

2. division 

VM i 2. division blev spillet den 14. – 20. marts 2004 i den norditalienske by Sterzing. Turneringen havde deltagelse af seks hold, der spillede om én oprykningsplads til 1. division og to nedrykningspladser til 3. division.

Dermed rykkede Danmark op i 1. division til næste VM, mens Australien og Storbritannien rykkede ned i 3. division. De blev erstattet af Norge og Nordkorea, der rykkede ned fra 1. division, og Østrig, som rykkede op fra 3. division.

3. division 

VM i 3. division blev spillet den 21. – 28. marts 2004 i Maribor i Slovenien. Turneringen havde deltagelse af seks hold, der spillede om én oprykningsplads til 2. division og to nedrykningspladser til den 4. division, som blev indført året efter.

Dermed rykkede Østrig op i 2. division til næste VM, og de blev erstattet af Australien og Storbritannien, der rykkede ned fra 2. division. Rumænien og Sydkorea rykkede ned i den nyindstiftede 4. division, og de blev erstattet af Sydafrika, der blev seedet ind i 3. division til næste VM.

Kilder / eksterne henvisninger 
IIHF (officiel hjemmeside på engelsk)

2004 (kvinder)
Ishockey i 2004
Ishockey for kvinder